РЕШЕНИЕ НА КОМИСИЯТА
от 14 август 2007 година
относно невключването в приложение I, IA или IБ към Директива 98/8/ЕО на Европейския парламент и на Съвета относно пускането на пазара на биоциди на вещества, които трябва да бъдат изследвани в рамките на 10-годишната работна програма, посочена в член 16, параграф 2 от нея
(нотифицирано под номер C(2007) 3846)
(Текст от значение за ЕИП)
(2007/565/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (1), и по-специално член 16, параграф 2, втора алинея от него,
като има предвид, че:
(1)
В Регламент (ЕО) № 2032/2003 на Комисията от 4 ноември 2003 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди и за изменение на Регламент (ЕО) № 1896/2000 (2) се установява списък с активни вещества, подлежащи на оценка с оглед на възможността за тяхното включване в приложение I, IА или IБ към Директива 98/8/ЕО.
(2)
За редица вещества/комбинации от типове продукти, включени в списъка, или всички участници са се оттеглили от програмата за оценка в съответствие с член 8, параграф 2 от Регламент (ЕО) № 2032/2003, или не е постъпило пълно досие съгласно член 9, параграф 5 от посочения регламент в рамките на периода, определен в приложения V и VIII от него, от страна на определената за оценката докладваща държава-членка.
(3)
Следователно, съгласно член 8, параграфи 3 и 4 и член 9 параграф 5 от Регламент (ЕО) № 2032/2003, Комисията съответно информира държавите-членки. Тази информация също така беше публикувана по електронен път на 14 юни 2006 г.
(4)
В рамките на три месеца от електронното публикуване на тази информация нито една компания или държава-членка не е изразила интерес да приеме ролята на участник за разглежданите вещества и продуктови типове.
(5)
Съответните вещества и типове продукти следователно следва да бъдат изтеглени от програмата за оценка и да не бъдат включвани в приложение I, IA или IБ към Директива 98/8/ЕО.
(6)
Мерките, предвидени в настоящото решение, са в съответствие със становището на Постоянния комитет по биоцидите,
ПРИЕ НАСТОЯЩОТО РЕШЕНИЕ:
Член 1
Веществата и типовете продукти, посочени в приложението към настоящото решение, няма да бъдат включени в приложение I, IA или IБ към Директива 98/8/ЕО.
Член 2
За целите на член 4, параграф 2, трета алинея от Регламент (ЕО) № 2032/2003 настоящото решение се прилага от деня след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 14 август 2007 година.